ไปฉีดยาคุมแบบ 3 เดือนมาค่ะ ครบกำหนด 7 วันแล้ว พอวันที่ 8 มีอะไรกับแฟน"หลั่งใน" จะท้องไหมคะ ขอบค่ะ
สวัสดีค่ะ หากได้เริ่มฉีดยาคุมกำเนิดภายใน 1-5 วัน นับจากวันแรกที่มีประจำเดือนมา ยาฉีดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์น้อยกว่า 1%แต่หากไม่ได้เริ่มฉีดยาคุมกำเนิดภายใน 1-5 วัน นับจากวันแรกที่มีประจำเดือนมา ยาฉีดจะยังไม่สามารถออกฤทธิ์ในการป้องกันการตั้งครรภ์ได้ทันที ต้องรอยาออกฤทธิ์ไปอย่างน้อย 7 วันก่อน ดังนั้น หากผ่านไป 7 วันแล้ว แล้ววันที่ 8 จึงได้มีเพศสัมพันธ์ ยาฉีดก็จะออกฤทธิ์ในการป้องกันการตั้งครรภ์ได้แล้วค่ะ และโอกาสในการตั้งครรภ์ก็จะถือว่ามีน้อยกว่า 1% ค่ะ